มันนี่ทูเดย์
ออมสินให้กู้บ้านดอกเบี้ย 0%
10 พ.ย. 2557

ออมสินให้กู้บ้านดอกเบี้ย 0% 
นายธัชพล กาญจนกูล รองผู้อำนวยการธนาคารออมสินอาวุโส เปิดเผยว่า ธนาคารออมสินออกโครงการสินเชื่อเคหะอัตราดอกเบี้ยพิเศษ สำหรับผู้ที่ต้องการสร้าง ซื้อบ้านหรือคอนโดมิเนียม รวมทั้งรีไฟแนนซ์ และกู้เพิ่มเติมเพื่อตกแต่งหรือซื้อเฟอร์นิเจอร์ เริ่มเปิดให้กู้ตั้งแต่บัดนี้จนถึงวันที่ 30 ธ.ค. 2557 
ทั้งนี้ ผู้สนใจสามารถเลือกใช้โปรแกรมอัตราดอกเบี้ยที่เหมาะกับวัตถุประสงค์การกู้ 2 รูปแบบ คือ กู้เพื่อสร้างบ้าน ซื้อบ้านพร้อมที่ดิน หรือซื้อคอนโดมิเนียม ปีที่ 1 คิดดอกเบี้ยพิเศษ 0% เป็นเวลา 7 เดือน จากนั้นเดือนที่ 824 อัตราดอกเบี้ยเอ็มแอลอาร์ ลบ 2.25% (อัตราดอกเบี้ยเอ็มแอลอาร์ ปัจจุบันอยู่ที่ 6.875% ต่อปี) ปีที่ 3 จนครบสัญญา คิดอัตราดอกเบี้ยเอ็มแอลอาร์ ลบ 1% ต่อปี (เฉลี่ย 3 ปี = 4.14% ต่อปี) 
สำหรับโปรแกรมที่ 2 เป็นการให้กู้เพื่อสร้างบ้าน ซื้อบ้านพร้อมที่ดิน ซื้อคอนโดมิเนียม หรือรีไฟแนนซ์ และกู้เพิ่มเติม โดยปีที่ 12 คิดอัตราดอกเบี้ยคงที่ 3% จากนั้นปีที่ 3 เป็นต้นไปจนครบสัญญา คิดอัตราดอกเบี้ย เอ็มแอลอาร์ ลบ 0.5%ต่อปี (เฉลี่ย 3 ปี = 4.13% ต่อปี) โดยลูกค้าจะต้องจัดทำนิติกรรมสัญญาให้แล้วเสร็จภายในวันที่ 30 ม.ค. 2558